אג'יק - מכון הנגב

אג'יק - מכון הנגב הוא ארגון ערבי-יהודי, הפועל לפיתוח חברתי-כלכלי בקרב החברה הבדואית בנגב וליצירת שותפות בין יהודים וערבים בישראל. מרכז המכון ממוקם בבאר שבע. יו"ר הארגון הוא ח'יר אלבז והמנכ"לים של הארגון הם חיר סלימאן אלעמור ואריאל דלומי.

המחזור הכספי השנתי של מכון הנגב בשנת 2019 עמד על 22,897,144 ש"ח. לפי אתר המכון, ישנם 250 משתתפים בתוכניות ההתנדבות של המכון, כ-1,500 מתנדבים בגילים 25-13 וכ-5,000 חניכים בארגון הנוער.

פעילות המכון זכתה בשנת 2016 לאות הנשיא למתנדב.

היסטוריה 
אג'יק - מכון הנגב הוקם בשנת 1998 על ידי ד"ר יהודה פז וד"ר אמל אלסנע אלחג'וג. בשנת 2000 המכון נרשם כעמותה עצמאית והתמקם בבאר שבע. בשנת 2004 הוקמה התכנית לגיל הרך ובשנת 2005 המחלקה לפיתוח כלכלי. בשנת 2010 הוקמה המחלקה לקידום הבריאות. בשנת 2014 המכון הוכר על ידי ברית הקואופרטיבים הבינלאומית כמכון הכשרה. ארגון הנוער של המכון הוכר כארגון נוער עצמאי על ידי משרד החינוך בשנת 2015.

פעילות 
 קידום חינוך באזור, בדגש על נשים וילדים, תוך שיתוף פעולה עם מספר גורמים כגון תנועת הצופים וההחברה למתנ"סים
 פיתוח פתרונות תעסוקה.
 קידום אורח חיים בריא בפזורה הבדואית בנגב והנגשת שירותי בריאות.
 פרויקטים סביבתיים הנוגעים לישראל ולרשות הפלסטינית.
 הכשרות בינלאומיות בנושאי פיתוח עסקי וקואופרטיבי.

קישורים חיצוניים 
 
 דף המכון, באתר גיידסטאר

הערות שוליים 

שותפות יהודית-ערבית בישראל
ישראל: עמותות
הנגב
מקבלי אות הנשיא להתנדבות